Diari Oficial de la Generalitat Valenciana


Sumari del DOGV 1364, del 13-08-1990 (1990/818471)

CIRCULAR d'11 de juliol de 1990, de la Direcció General de la Funció Pública, relativa a l'expedició de certificacions referides al personal al servei del Consell de la Generalitat Valenciana.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1364

Data del DOGV
:   13-08-1990

Secció del DOGV
:   AUTORITATS I PERSONAL

Número del document
:   1990/818471


Data del document
:   11-07-1990

Organisme emissor


Tipus de document
:   Anunci

Circular d'11 de juliol de 1990, de la Direcció General de la Funció Pública, relativa a l'expedició de certificacions referides al personal al servei del Consell de la Generalitat Valenciana.  
Tant en el desenvolupament de la funció de gestió del personal al servei de Consell de la Generalitat Valenciana, com davant de la presentació per aquest personal de peticions, reclamacions i recursos, sia en via administrativa, sia en via judicial, cal en ocasions acreditar circumstàncies i dades que afecten les situacions professionals d'aquest personal.  
La Direcció General de Funció Pública ha comprovat que es presenten certificacions expedides per òrgans diferents, per la qual cosa convé aclarir L'òrgan competent per expedir les certificacions segons les matèries de què tracten, així com el contingut que han de tenir, amb la finalitat d'evitar que es certifiquen extrems o es realitzen avaluacions que puguen perjudicar els interessos de l'Administració.  
La creació del Registre de Personal mitjançant Decret del Consell 60/86, de 19 de maig, desenvolupat per Ordre de 5 de juny de 1986 com a Unitat Administrativa encarregada de la inscripció del personal al servei de la Generalitat, i de l'anotació preceptiva de tots els actes i les resolucions que afecten la via administrativa d'aquest, és la base de la qual ha de partir-se davant de la necessitat d'acreditar aquestes situacions.  
En conseqüència, aquesta direcció general considera convenient dictar les següents instruccions:  
Primera  
Correspon al cap de la Unitat de Gestió del Programa de Registre de Personal de la Direcció General de la Funció Pública, d'acord amb el que disposa l'article vuitè de L'Ordre de 5 de juny de 1986, per la qual es regula el Registre de Personal de la Generalitat Valenciana, expedir certificacions sobre els següents extrems que, segons l'article 4t. de l'aquesta ordre, han d'inscriures en L'esmentat Registre de Personal.  
Personal funcionari  
a) Canvis de situació administrativa.  
b) Adquisició del grau personal.  
c) Reingressos.  
d) Jubilacions.  
e) Pèrdua de la condició de funcionari.  
f) Reconeixement D'antiguitat i triennis.  
g) Autorització o reconeixement de compatibilitat.  
Personal laboral  
a) Altes.  
b) Baixes temporals i definitives.  
c) Reingressos.  
d) Canvis de contracte.  
e) Pròrrogues de contractes.  
f) Excedències.  
g) Situacions.  
h) Jubilacions.  
i) Reconeixement de l'antiguitat.  
j) Categoria laboral.  
k) Autorització i reconeixement de compatibilitat.  
Segona  
Els responsables de departament o servei o àrea podran expedir certificacions sobre les funcions realitzades pel personal que hi haja prestat serveis.  
Aquestes certificacions únicament s'expediran per a tenir efecte en les convocatòries de selecció i provisió de llocs de treball. Hi haurá de constar l'esmentada motivació i sols podran incloure-s'hi les funcions descrites en la corresponent resolució de classificació del lloc de treball ocupat efectuada por la Direcció General de la Funció Pública, i no tindran validesa les relatives a altres extrems.  
Tercera  
La competència per a expedir certificacions sobre la resta de matèries correspon exclusivament als secretaris generals de les diferents conselleries, com a responsables de la direcció del personal al seu càrrec i de les respectives unitats de personal.  
En el supòsit que, d'acord amb el seu respectiu reglament orgànic, la competència de direcció i gestió de personal d'una conselleria estiga atribuïda a un altre òrgan directiu, la competència d'expedir certificacions correspondrà a l'òrgan directiu que la tinga atribuïda.  
Quarta  
En les unitats funcionals caracteritzades per la prestació de serveis concrets en les àrees d'ensenyament, cultura, acció social, sanitat, investigació i els altres de naturalesa anàloga, respecte d'aquells que organitzativament estiga regulada la seua diferenciació, en les certificacions expedides pels seus directors o responsables, haurà de constar el vist-i-plau del secretari general de la conselleria o òrgan directiu corresponent d'acord amb els apartats anteriors.  
Cinquena  
En les entitats autònomes, entitats de dret públic i empreses públiques que disposen d'estructura interna amb llocs de treball de caràcter permanent ocupats per personal de l'Administració del Consell inclosos en les respectives llistes de llocs de treball, la competència a que es refereix el número anterior correspondrà a l'òrgan directiu que tinga atribuïda la competència de gestió i direcció de personal d'acord als seus respectius estatuts o normes reguladores.  
Sisena  
En tots els casos, les certificacions s'expediran prèvia petició escrita de la persona interessada en la qual haurà de constar necessàriament el motiu perquè se sol·licita i el lloc o institució davant la qual tindrà efecte, i hauran de reflectir aquests extrems en la certificació que s'expedesca.  
Setena  
En els casos que es plantegen dubtes sobre la procedència d'efectuar certificacions, es sol·licitarà informe de la Direcció General de la Funció Pública.  
Vuitena  
En el supòsit que, per qualsevol òrgan de la Generalitat Valenciana es tinga coneixement del fet que se hagen expedit certificacions sense tenir en compte aquestes instruccions, hauran de remetre'n còpia a l'òrgan competent per a expedir les certificacions d'acord amb aquestes per tal que s'adopten les mesures oportunes.  
València, 11 de juliol de 1990. - El Director General de la Funció Pública: Rafael García i Maties.